Diari Oficial de la Generalitat Valenciana


Sumari del DOGV 3648, del 20-12-1999 (1999/9893)

Informació pública de l'aprovació definitiva del projecte d'urbanització del sector 1.
--------------------------------------------------------------------------------------

### Dades del document

Número de DOGV
:   3648

Data del DOGV
:   20-12-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/9893


Organisme emissor
:   Ajuntament de Puçol

Tipus de document
:   Anunci

Informació pública de l'aprovació definitiva del projecte d'urbanització del sector 1. [1999/A9893]
  
La corporació municipal en ple, en la sessió de data 29 d'octubre de 1999, va adoptar, entre altres, l'acord amb la part dispositiva que es transcriu a continuació:
  
«Primer
  
Estimar les al·legacions realitzades per la mercantil Aguas de Valencia, SA, i aprovar definitivament el projecte d'urbanització del sector 1, de sòl urbanitzable residencial del Pla General d'aquesta localitat, presentat per l'empresa pública municipal Gestión Pública Local, SA, redactat per l'arquitecte José Manuel Momparler Pechuán, junt amb els projectes d'electrificació elaborats per l'enginyer industrial Manuel Novella Tamarit, incorporant a aquest les consideracions i peticions formulades per la companyia subministradora i concessionària del servei d'aigües potables, la mercantil Aguas de Valencia, SA, en el seu escrit datat el 5 d'agost de 1999 que figura en l'expedient.
  
Segon
  
Que es publique aquest acord en el Diari Oficial de la Generalitat Valenciana i en el Butlletí Oficial de la Província.
  
Tercer
  
Que es notifique aquest acord a Gespul, SA, alhora que se la requereix a fi que en el termini de 15 dies presente en aquest ajuntament un projecte refós final visat pel col·legi professional corresponent.
  
Quart
  
Que es notifique en la forma escaient a les persones interessades comparegudes en l'expedient.
  
Cinqué
  
Facultar l'alcalde a fi que, en nom de la corporació, efectue totes les actuacions que calguen per a l'execució d'aquest acord».
  
Contra l'acte administratiu transcrit, que és definitiu en via administrativa, i de conformitat amb el que estableix la Llei de Règim Jurídic de les Administracions Públiques i del Procediment Administratiu Comú i la Llei Reguladora de la Jurisdicció Contenciosa Administrativa, podreu interposar un dels recursos següents:
  
a) Amb caràcter potestatiu, recurs de reposició davant del mateix òrgan que va dictar l'acte objecte de recurs, en el termini d'un mes comptador des de l'endemà de la recepció d'aquesta notificació. Si transcorre un mes des de l'endemà de la interposició del recurs de reposició sense que aquest haja sigut resolt i notificat, podreu entendre que ha sigut desestimat i interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de sis mesos.
  
b) Recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana dins del termini de dos mesos, comptadors des de l'endemà de la recepció d'aquesta notificació.
  
Tot això sense perjudici que puga exercir qualsevol altre recurs o acció que estime oportuna.